**Minerva McGonagallová** je fiktívna postava zo ságy Harry Potter od J. K. Rowlingovej. Na Rokfortskej strednej škole čarodejníckej vyučuje predmet Transfigurácia, zároveň je zástupkyňou riaditeľa Rokfortu a vedúcou chrabromilskej fakulty. Po smrti Albusa Dumbledora ostala na Rokforte a ďalej učila. Minerva McGonagallová je mocná čarodejnica, je jednou zo siedmich registrovaných animágov 20. storočia - premieňa sa na mačku.

Opis
----

Je vysoká, prísne vyzerajúca, ale spravodlivá. Má zelené oči, vlasy má čierne (vo filme sivé/šedé), ktoré nosí vypnuté do drdolu. Najčastejšie nosí smaragdovozelený habit, špicatý klobúk naklonený na jednu stranu a hranaté okuliare. Mačka, na ktorú sa premieňa, má na srsti okolo očí tiež vzor okuliarov. V dobách štúdia aj ona patrila do chrabromilskej fakulty. Taktiež hrávala metlobal (post nie je známy).

Výskyt v knihách
----------------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Na začiatku ságy bola s Dumbledorom, keď Hagrid priviezol Harryho na lietajúcej motorke a potom ho zverili do starostlivosti Dursleyovcov. Je fanúšičkou metlobalu, bola to ona, kto objavil v Harrym talent a dostala ho do fakultného metlobalového tímu aj napriek tomu, že bol len prvák. 

V prvom roku bola jednou z profesorov, ktorí zabezpečovali ochranu Kameňa mudrcov - transfigurovala šachové figúrky, aby sa správali ako živé. V druhej časti filmu to bola ona, kto študentom na hodine transfigurácie vysvetlil podrobnosti o Tajomnej komnate (v knihe to bol profesor Binns na hodine dejín mágie). Na konci druhej časti bol profesor Dumbledore správnou radou školy dočasne zbavený funkcie riaditeľa Rokfortskej strednej školy čarodejníckej a zastupujúcou riaditeľkou školy sa stala profesorka McGonagallová. V tretej časti dala Hermione časovrat, aby mohla chodiť na všetky predmety, ktoré si zapísala, vrátane tých, ktoré sa prednášali v rovnakej dobe. V piatej časti kvôli svojej spravodlivej povahe neuznávala profesorku Dolores Umbridgeovú, ktorá učila obranu proti čiernej mágii. Neskôr sa Umbridgeová stala aj vrchnou inkvizítorkou a nakoniec aj riaditeľkou Rokfortu. V tej dobe McGonagallová strávila určitý čas v Nemocnici sv. Munga, potom čo ju zasiahla kliatba (4-krát *Expelliarmus* naraz), keď bránila Hagrida pred jeho vyhnaním z Rokfortu. Na konci šiestej časti sa po smrti Albusa Dumbledora stala zastupujúcou riaditeľkou Rokfortu, ale v tom čase už moc Voldemorta narastala a v siedmej časti bol na miesto riaditeľa Rokfortu dosadený Severus Snape. Na konci siedmej časti pustí smrťožrúta Amycusa Carrowa, ktorý hľadá svoju sestru Alecto, do bystrohlavskej klubovne. Tam sa Amycus s Minervou McGonagallovou poháda a nakoniec jej napľuje do tváre. To vyprovokuje Harryho ukrytého pod neviditeľným plášťom, odhalí sa a použije na Amycusa kliatbu *Cruciatus*. Kým McGonagallová ďakuje Harrymu za jeho galantnosť, Amycus sa preberie, ale McGonagallová pohotovo zareaguje a použije naňho kliatbu *Imperius* a donúti ho odovzdať jej svoj aj Alectin prútik. Potom zo vzduchu vyčaruje povrazy a znehybní Amycusa aj Alecto. Harry potom pokračuje v hľadaní diadému - horcruxu, ona medzitým vyhodí Snapa z Rokfortu a spolu s ostatnými učiteľmi a Fénixovým rádom vytvorí ochranu okolo školy, aby mu zaistila nejaký čas. Po smrti Severusa Snapa sa stala riaditeľkou Rokfortu. Po Harryho údajnej smrti bojovala proti Voldemortovi spolu s Kingsleym a profesorom Slughornom.

 Opis zápletky alebo rozuzlenia príbehu sa tu končí.

| * z
* d
* u
Séria *Harry Potter* od J. K. Rowlingovej |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| *Kameň mudrcov*kniha · film | *Tajomná komnata*kniha · film | *Väzeň z Azkabanu*kniha · film | *Ohnivá čaša*kniha · film | *Fénixov rád*kniha · film | *Polovičný princ*kniha · film | *Dary smrti*kniha · film | *Prekliate dieťa* |

 |
| Postavy | 
* Harry Potter
* Ron Weasley
* Hermiona Grangerová
* Albus Dumbledore
* Minerva McGonagallová
* Draco Malfoy
* Ginny Weasleyová
* Luna Lovegoodová
* Neville Longbottom
* Sirius Black
* Regulus Arcturus Black
* Severus Snape
* Peter Pettigrew
* Rubeus Hagrid
* Remus Lupin
* Nymphadora Tonksová
* Lord Voldemort
* James Potter
* Lily Potterová
* Bill Weasley
* Fleur Delacourová
* Dean Thomas
* Viktor Krum
* Dursleyovci
* Gauntovci
* Weasleyovci
* Smrťožrúti

 |
| Herci | 
* Daniel Radcliffe
* Rupert Grint
* Emma Watsonová
* Gary Oldman
* Robbie Coltrane
* Tom Felton
* Dawn Roma Frenchová
* Harry Melling
* Devon Murray
* Maggie Smithová
* Mark Williams
* Alan Rickman
* Julie Waltersová

 |
| Miesta | 
* Rokfort
* Durmstrang
* Beuxbatons
* Rokville
* Grimmauldovo námestie 12
* Ministerstvo mágie
* Azkaban
* Nemocnica sv. Munga

 |
| Iné knihy | 
* *Fantastické zvery a ich výskyt*
* *Metlobal v priebehu vekov*
* *Rozprávky barda Beedla*

 |